Sannidal prestegjeld

Sannidal prestegjeld var et prestegjeld tilhørende Bamble prosti i Agder og Telemark bispedømme i Den norske kirke. Det omfattet Sannidal sogn i Kragerø kommune i Telemark fylke, og hovedkirken var Sannidal kirke.

Sannidal prestegjeld og dets sogn er nå en del av Kragerø kirkelige fellesråd, som er underlagt Bamble prosti.

Historikk
Kragerø prestegjeld med Sannikedal ble utskilt fra Bamble prestegjeld ved kgl. res. av 12. desember 1738.

Menighetene Sannikedal og Skaatø ble skilt ut fra Kragerø prestegjeld og gjort til et eget prestegjeld ved kgl. res. av 21. mars 1868.

Øya Skaatø (Skåtøy) ble skilt ut som eget prestegjeld ved kgl. res. av 29. august d1877, til Skåtøy prestegjeld, som fra 1968 ble en del av Kragerø prestegjeld.

Sannikedal kommune og sogn endret navn til Sannidal ved kgl. res. av 3. november 1917.

I 1992 bestod Sannidal prestegjeld av Sannidal menighet.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Kragerøs historie
Prestegjeld i Telemark
Prestegjeld i Agder og Telemark bispedømme